কিট হ্যারিংটন
"ওয়ার হর্স"-এ অভিনয়ের পর হ্যারিংটন এইচবিওর টেলিভিশন ধারাবাহিক "গেম অব থ্রোনস"-এর জন স্নো চরিত্রের জন্য অডিশন দেন। ধারাবাহিকটি ২০১১ সালে প্রচারের পর সমাদৃত হয় এবং টেলিভিশন চ্যানেলটি ২য় মৌসুমের কাজ শুরু করে। হ্যারিংটনের চরিত্রের বেশিরভাগ অংশই চিত্রায়িত হয় আইসল্যান্ড ও আয়ারল্যান্ডে। ধারাবাহিকটির সপ্তম মৌসুম শেষ হয়েছে এবং ২০১৮ বা ১৯ সালে অষ্টম মৌসুম দিয়ে শেষ হবে। "গেম অব থ্রোনস" কাল্পনিক দুই মহাদেশ ওয়েস্টেরস ও এসোসে সংগঠিত হয় এবং অভিজাত পরিবারসমূহের মধ্যে সাত রাজ্যের আয়রন থ্রোন নিয়ন্ত্রণের জন্য সংঘর্ষ শুরু হয়। জন স্নোকে ধারাবাহিকের প্রথমে উইন্টারফেলের লর্ড এডার্ড স্টার্কের অবৈধ সন্তান হিসেবে পরিচয় করে দেওয়া হয়, যে পরে নাইট্‌স ওয়াচের সর্বাধিনায়ক এবং উত্তরের রাজা হন।
ফ্রেন্ডস্
ফ্রেন্ডস্ একটি আমেরিকান টেলিভিশন ভ্রান্তিবিলাস, ডেভিড ক্রেন এবং মার্টা কাফম্যান দ্বারা নির্মিত, যা ২২ সেপ্টেম্বর ১৯৯৪ থেকে ৬ মে ২০০৪ পর্যন্ত এনবিসিতে দশ সিজন ধরে সম্প্রচারিত হয়। জেনিফার অ্যানিস্টন, কর্টনি কক্স, লিসা কুড্রো, ম্যাট লেব্লাঙ্ক, ম্যাথিউ পেরি, ডেভিড শুইমার অভিনীত পাঁচমিশেলি অভিনেতাদের নিয়ে, এটি ম্যানহাটনে বসবাসকারী প্রায় ছয় ২০-৩০ বর্ষী কিছু বন্ধুর ইতিকথা। এই সিরিজটি ওয়ার্নার ব্রাদার্স টেলিভিশনের সহযোগিতায় ব্রাইট/কাফম্যান/ক্রেন প্রোডাক্শন্স দ্বারা প্রযোজিত হয় । মূল কার্যনির্বাহী প্রযোজকরা হলেন কেভিন এস ব্রাইট, মার্টা কাফম্যান এবং ডেভিড ক্রেন।